Í teikningum frá 1955 er gert ráð fyrir að sundlaugin yrði yfirbyggð innilaug með tveggja hæða aðstöðuhúsi með búningsklefum austan við sundlaugarkar . Árið 1988 voru tveir pottar byggðir við laugina sem margir hafa lýst sem þeim bestu á landinu . Þrjátíu árum seinna eða árið 2018 hófust svo framkvæmdir við endurbætur á lauginni sem fyrirhugað er ljúki síðla sumars 2019 . Á laugarsvæði er að finna 25 x 10,5 metra sundlaug sem er frá 0,9 - 1,8 metrar á dýpt . Auk sundlaugar er einn heitur pottur 39°C og lítið vaðlaug 35°C . Sundlaugarbakkinn er hellulagður með snjóbræðslu sem liggur frá búningsklefum að sundlaug og heitum potti . Sundlaugin var vígð 31. mars 2010 og hefur síðan þá verið einn vinsælasti viðkomustaður ferðamanna í Skagafirði . Auk þess hefur laugin hlotið fjölda viðurkenninga sem einn besti sundstaður landsins . Mesta lofið fær laugin fyrir hönnun og sér í lagi fyrir einstaka staðsetningu . Einnig er heitur pottur við laugarnar . Í nóvember 2018 var tekin í notkun ný og glæsileg rennibraut sem er 7 metra há og 47 metra löng . Frá þeim tíma til vígslu laugarinnar á Sauðárkróki 1957 var laugin í Varmahlíð megin sundkennslustaður héraðsins . Árið 1989 var laugin tekin til viðgerða og endurbóta þar sem milliveggur var byggður sem skilur að djúpu og grunnu laugina . Um svipað leiti voru byggðir nýjir búningsklefar norðan við laugina sem jafnframt gátu þjónað íþróttahúsi sem tekið var í notkun árið 1995 . Á laugasvæðinu er að finna 12 x 22 metra sundlaug sem er frá 0,9 - 2,4 metra djúp . Laugin er ákaflega barnvæn þar sem reynt er að halda henni í 34°C . Auk sundlaugarinnar er að finna einn heitan pott . Rekja má sundiðkunn á Sólgörðum aftur til 1895 þegar ákveðið var að nýta laugaruppsprettu á svæðinu og hlaða í litla laug sem notuð var til sundiðkunnar og kennslu . Árið 1932 var hún svo endurbyggð þegar laugin var grafin niður , hlaðin grjóti að innan og grjótgarður settur utan með svo hún héldi sæmilega vatni . Þessi laug var svo notuð fram til 1975 þegar núverandi sundlaug var tekin í notkun . ATH ! Hætt er að selja í laugarnar 30 mín fyrir auglýstan lokunartíma